ابن عقیل حنبلی رحمہ اللہ فرماتے ہیں کہ صحابہ کرام رضوان اللہ علیہم اجمعین کا قیاس سے حجت واستدلال کرنا تواتر معنوی کی حدتک پہنچ چکا ہے ، ابن دقیق العیدکا کہنا ہے کہ جمہور امت کے نزدیک عمل بالقیاس ایک ایسی طئے شدہ حقیقت ہے کہ جوزمین کے ہرچپہ میں قرناً بعد قرن مشہور و معروف رہی ہے ( ارشاد الفحول:303 ) مانعینِ زکوٰۃ سے قتال پر اجماع صحابہ ایک معروف بات ہے ، احادیث کا ادنی درک رکھنے والے بھی جانتے ہیں کہ اس کی بنا تارکین صلاۃ سے قتال پر تھی ، حضرت ابوبکرؓ کی خلافت وامامت کبریٰ پر صحابہؓ کا اجماع ،کیا امامت فی الصلاۃ پر مبنی نہیں تھا ؟
Entity: حنبلی — Type: /religion